pentru modificarea Dispoziției Guvernului Republicii Moldova nr. 81-d/2025  cu privire la instituirea Mecanismului național de asistență la revenire

În conformitate cu Programul național „Diaspora” pentru anii 2024-2028, aprobat prin Hotărârea Guvernului nr. 1032/2023 (Monitorul Oficial al Republicii Moldova, 2024, nr. 61-63, art. 122), Guvernul DISPUNE: 
1. Dispoziția Guvernului nr.81-d/2025 cu privire la instituirea Mecanismului național de asistență la revenire (Monitorul Oficial al Republicii Moldova, 2025, nr. 229–232, art. 81) se modifică după cum urmează:
1.1 punctul 1 va avea următorul cuprins:
„1. Se aprobă:
1.1. Mecanismul național de asistență la revenire, conform anexei nr. 1;
1.2. Planul de acțiuni privind implementarea Mecanismului național de asistență la revenire, pentru anii 2026-2028, conform anexei nr. 2”;

1.2. punctul 2 va avea următorul cuprins:
„2. Cancelaria de Stat, prin intermediul Biroului relații cu diaspora, va monitoriza şi va coordona procesul de implementare a Mecanismului național de asistență la revenire şi va prezenta anual, până la data de 30 ianuarie, un raport în acest sens. Raportul va include recomandări pentru autorități și instituții publice, privind îmbunătățirea politicilor publice și a serviciilor destinate cetățenilor de peste hotare care au revenit sau intenționează să revină, în baza informațiilor și necesităților identificate în procesul de interacțiune cu beneficiarii.”; 

1.3. punctul 3 se modifică după cum urmează:
„3. Finanțarea acțiunilor în cadrul Mecanismului național de asistență la revenire va fi acoperită din contul și în limitele alocațiilor bugetare aprobate anual pentru Cancelaria de Stat, și autoritățile publice responsabile de implementarea acțiunilor prevăzute în Planul de acțiuni, precum și din alte surse de finanțare.”;

1.4 punctul 4 va avea următorul cuprins: 
„Ministerele și alte autorități administrative centrale responsabile asigură, în limitele competențelor și în termenele stabilite, realizarea acțiunilor prevăzute în Planul de acțiuni privind implementarea Mecanismului național de asistență la revenire pentru anii 2026 - 2028.”;

1.5. punctul 6 se abrogă;

1.6. anexa la Dispoziție devine anexa nr. 1, iar parafa de aprobare Aprobat prin Dispoziția Guvernului nr. 81-d/2025” se substituie cu parafa „Anexa nr. 1 la Dispoziție”; 

1.7. în anexa nr. 1, punctul 3 se completează cu subpunctele 3.5 și 3.6 cu următorul cuprins:
„3.5. revenire – procesul prin care persoanele care au emigrat aleg sau sunt asistate să revină în mod voluntar și în siguranță în localitatea lor de origine sau aleasă, după o perioadă de ședere în străinătate de cel puțin un an. Revenirea poate fi temporară sau permanentă și poate fi motivată de diverși factori;
3.6. reintegrare  - asigurarea incluziunii sociale și economice durabile și demne a migranților reveniți în comunitățile lor de origine sau în comunități noi din Moldova.”;

1.8. se completează cu anexa nr. 2 cu următorul cuprins:

„Anexa nr. 2 
la Dispoziția Guvernului 
nr. 81-d/2025”

Planul de acțiuni
privind implementarea Mecanismului național de asistență la revenire, pentru anii 2026-2028
	Nr.
	Acțiuni
	Indicatori de monitorizare
	Termen de realizare
	Autorități și instituții responsabile
	Parteneri

	1. Consolidarea cadrului strategic național de revenire și reintegrare cu implicarea autorităților publice centrale, locale și a societății civile

	     1.1
	Elaborarea și aprobarea Strategiei naționale privind diaspora, care să includă un compartiment dedicat revenirii și reintegrării cetățenilor Republicii Moldova 
	Hotărâre de Guvern aprobată

	2028
	Cancelaria de Stat 
(Biroul relații cu diaspora)

	Programul Națiunilor Unite pentru Dezvoltare

	1.2
	Elaborarea Conceptului Registrului cetățenilor reveniți din diaspora
	Concept elaborat
	2027
	Cancelaria de Stat 
(Biroul relații cu diaspora)
	Programul Națiunilor Unite pentru Dezvoltare

	1.3
	Dezvoltarea și operaționalizarea Registrului cetățenilor reveniți din diaspora și asigurarea interoperabilității sistemelor informaționale pentru facilitarea accesului la serviciile publice 
	Hotărâre de Guvern aprobată
	2028
	Cancelaria de Stat (Biroul relații cu diaspora),
Agenția Guvernare Electronică,
Agenția Servicii Publice,
 Serviciul Fiscal de Stat,
 Casa Națională de Asigurări Sociale,
 Compania Națională de Asigurări în Medicină
	Programul Națiunilor Unite pentru Dezvoltare

	1.4
	Dezvoltarea și operaționalizarea Portalului Unic de Reintegrare pe pagina web brd.gov.md ca interfață de informare și ghidare în procesul de revenire
	Portal funcțional pe pagina web brd.gov.md; 
Nr. de utilizatori 
	2028
	Cancelaria de Stat (Biroul relații cu diaspora),
Serviciul Tehnologia Informației și Securitate Cibernetică,
Agenția Guvernare Electronică
	

	1.5
	Integrarea mecanismului de management de caz digitalizat pentru monitorizarea parcursului individual al revenitului 
	Sistem de management de caz operațional; 
Nr. de profiluri individuale create 
	2028
	Cancelaria de Stat (Biroul relații cu diaspora),
Agenția de Guvernare Electronică
	

	1.6
	Implementarea unui sistem de monitorizare a impactului reintegrării și a ratei de re-emigrare
	Metodologie de monitorizare aprobată; Raport anual de impact publicat (inclusiv date pe re-emigrare)
	2028
	Cancelaria de Stat (Biroul Relații cu Diaspora), 
Biroul Național de Statistică,
Poliția de Frontieră
	Programul Națiunilor Unite pentru Dezvoltare

	1.7
	Instituirea unui mecanism de mentorat de la revenit la revenit pentru facilitarea schimbului de experiență și suport emoțional 
	Rețea de mentori activă;
Nr. de sinergii mentor-beneficiar formate; 
Nr. de măsuri de informare dezvoltate
	2028
	Cancelaria de Stat (Biroul relații cu diaspora)
	Alianța Asociațiilor de Băștinași

	1.8
	Operaționalizarea mecanismului de recunoaștere a istoricului de creditare din străinătate pentru cetățenii reveniți
	Proceduri de operaționalizare, elaborate
	2027
	Banca Națională a Moldovei, 
Ministerul Finanțelor
	

	1.9
	Elaborarea recomandărilor pentru instituții și autorități publice, de ajustare a politicilor și măsurilor de suport pentru cetățenii din diaspora care au revenit sau intenționează să revină în Republica Moldova
	Raport anual de recomandări, elaborat
	2026
2027
2028
	Cancelaria de Stat 
(Biroul Relații cu Diaspora)
	

	1.10
	Conceptualizarea, pilotarea și integrarea Mecanismului de suport la revenire și reintegrare în politicile și planurile de activitate ale autorităților publice locale
	Ghidul pentru revenirea și reintegrarea sustenabilă la nivel local elaborat și publicat  
Nr de APL care implementează măsuri de suport la revenire 
	2026-2027
	Cancelaria de Stat 
(Biroul relații cu diaspora)
	Programul Națiunilor Unite pentru Dezvoltare,
Alianța Asociațiilor de Băștinași,
Autorități publice locale

	1.11
	Operaționalizarea Rețelei punctelor locale și centrale de reintegrare prin consolidare de capacități privind suportul la revenire și adaptarea fișelor postului pentru persoanele responsabile de DMD la nivel local				
	Nr de fișe de post adaptate pentru persoanele responsabile de DMD la nivel local
Nr. de puncte focale APL instruite privind suportul la revenire
	2028
	Cancelaria de Stat
 (Biroul relații cu diaspora)
	Programul Națiunilor Unite pentru Dezvoltare,
Alianța Asociațiilor de Băștinași,
Congresul Autorităților Locale din Moldova,
Autorități publice locale

	1.12
	Includerea serviciilor de revenire în mandatul CUPS-urilor din cadrul primăriilor amalgamate ca puncte unice de livrare a serviciilor, prin consolidarea de capacități
	Nr. CUPS din primării amalgamate capacitate în oferirea suportului la revenire
	2028
	Cancelaria de Stat (Biroul relații cu diaspora),
Agenția de Guvernare Electronică
	Programul Națiunilor Unite pentru Dezvoltare
Autorități publice locale

	1.13
	Crearea unui Eveniment de viață la revenire pe portalul serviciilor EVO
	Eveniment de viață la revenire, creat și integrat pe portalul serviciilor EVO
	2028
	Cancelaria de Stat (Biroul relații cu diaspora),
Agenția de Guvernare Electronică
	

	1.14

	Dezvoltarea și instituționalizarea unui program de susținere a inițiativelor comune (OSC-APL-Asociații din Diaspora) implementate de organizațiile societății civile privind suportul la revenire, ca parte integrată a Programului Diaspora Engagement Hub
	Concept elaborat;
Hotărâre de Guvern, modificată
	2028
	Cancelaria de Stat (Biroul relații cu diaspora)
	Programul Națiunilor Unite pentru Dezvoltare

	1.15
	Consolidarea capacităților funcționarilor publici, la nivel central, implicați în procese de suport la revenire
	Nr. de funcționari publici implicați în  suport la revenire, instruiți
	2028
	Cancelaria de Stat, (Biroul relații cu diaspora)

	Programul Națiunilor Unite pentru Dezvoltare

	1.16
	Operaționalizarea mecanismului național de referire a persoanelor revenite. 
	Procedură operațională și protocoale de referire între instituții centrale și locale, elaborate
	2028
	Cancelaria de Stat, (Biroul relații cu diaspora)


	Programul Națiunilor Unite pentru Dezvoltare,
Autorități și instituții publice centrale,
Autorități publice locale

	1.17
	Facilitarea accesului la servicii bancare de la distanță pentru diaspora (deschidere conturi, credite online, onboarding digital)
	Proceduri e-KYC funcționale
	2028
	Ministerul Finanțelor,
Banca Națională a Moldovei, 
Agenția de Guvernare Electronică
	Sectorul bancar

	
1.18
	Elaborarea și conceptualizarea pachetelor locale de revenire adaptate nevoilor specifice ale zonei / localității 
	Minim 10 pachete locale de revenire, elaborate
	
	Cancelaria de Stat (Biroul relații cu Diaspora)

	Programul Națiunilor Unite pentru Dezvoltare,
Alianța Asociațiilor de Băștinași,
Autorități publice locale

	1.19
	Simplificarea mecanismului de acordare a facilităților la importul vehiculelor și bunurilor personale pentru cetățenii reveniți, prin flexibilizarea criteriilor de eligibilitate, reducerea cerințelor administrative și utilizarea declarației pe propria răspundere privind destinația bunurilor pentru uz personal
	Mecanismul modificat și aprobat prin HG

	2028
	Ministerul Finanțelor,
Serviciul Vamal
	

	1.20
	Elaborarea și implementarea Programului „Prima Casă Diaspora Revenită” pentru facilitarea accesului la locuințe al cetățenilor reveniți din diaspora
	Program elaborat; 
Rata de acces a reveniților la finanțare
	2028
	Ministerul Finanțelor,
Organizația pentru Dezvoltarea Antreprenoriatului, 
Banca Națională a Moldovei
	Sectorul bancar

	2. Elaborarea pachetelor de suport  la revenire și reintegrare adaptate diferitor grupuri țintă                  

	A. Persoane revenite pentru reintegrarea profesională și tineri absolvenți 

	2.1
	Desfășurarea campaniilor de informare privind serviciile și măsurile active ale ANOFM, destinate șomerilor și persoanelor aflate în căutarea unui loc de muncă, inclusiv persoanelor revenite din migrație, în vederea facilitării integrării sau reintegrării acestora pe piața muncii. 
	4 campanii de informare, desfășurate
	2028
	Agenția Națională pentru Ocuparea Forței de Muncă,
Ministerul Muncii și Protecției Sociale,
Cancelaria de Stat, (Biroul relații cu diaspora)
	

	2.2
	Desfășurarea campaniilor de informare privind oportunitățile educaționale pentru persoanele revenite 
	2 campanii de informare, desfășurate
	2028
	Ministerul Educației și Cercetării
	

	2.3
	Implementarea măsurilor de formare, recalificare și integrare profesională a cetățenilor reveniți și a membrilor diasporei, adaptate cerințelor actuale ale pieței muncii
	Nr de beneficiari cetățeni reveniți, a măsurilor de formare, recalificare și integrare profesională 
	2028
	Ministerul Educației și Cercetării,
Ministerul Muncii și Protecției Sociale,
Agenția Națională pentru Ocuparea Forței de Muncă
	

	2.4
	Instituirea unui mecanism național standardizat de recunoaștere și echivalare a experienței academice și profesionale internaționale, prin integrarea acesteia în sistemul de carieră academică din Republica Moldova
	Mecanismul național de recunoaștere și echivalare elaborat și aprobat

	2028
	Ministerul Educației și Cercetării
	

	2.5
	Dezvoltarea și implementarea acțiunilor de informare privind accesul la programele de învățământ liceal seral și la distanță pentru persoanele revenite din migrație care nu dețin diplomă de bacalaureat sau care intenționează să susțină examenul național de bacalaureat
	Materiale informative elaborate și publicate; 
numărul persoanelor beneficiare de informare
	2028
	Ministerul Educației și Cercetării
	

	2.6
	Organizarea târgurilor online de carieră pentru diaspora și persoanele revenite
	Cel puțin 2 ediții târg de carieră, organizate
Cel puțin 400 locuri de muncă propuse
Cel puțin 200 angajatori implicați 
	2028
	 Agenția Națională pentru Ocuparea Forței de Muncă,
Ministerul Muncii și Protecției Sociale,
Cancelaria de Stat (Biroul Relații cu Diaspora)
	

	2.7
	Dezvoltarea funcționalității de corelare a CV-ului candidatului cu locurile de muncă disponibile pe platforma angajat.md, cu generarea de recomandări personalizate de angajare 
	Funcționalitate dezvoltată pe platforma web angajat.md 
	2028
	Ministerul Muncii și Protecției Sociale,
Agenția Națională pentru Ocuparea Forței de Muncă
	

	2.8
	Desfășurarea acțiunilor de promovare a ofertelor de studiere în instituții de învățământ superior din RM în rândul tinerilor  din diaspora
	Nr. de acțiuni realizate
	2028
	Ministerul Educației și Cercetării,
Instituțiile de învățământ superior,
Cancelaria de Stat (Biroul Relații cu Diaspora)
	

	2.9
	Instituirea unui mecanism de colaborare cu companii private de resurse umane în vederea extinderii ofertelor de muncă 
	Mecanism instituit;
Număr de parteneriate create 
	2028
	Agenția Națională pentru Ocuparea Forței de Muncă
Ministerul Muncii și Protecției Sociale
	

	2.10
	Instituirea unui mecanism de consiliere online la etapa de pre-revenire destinat persoanelor din diaspora 
	Canal de consiliere creat
	2028
	Agenția Națională pentru Ocuparea Forței de Muncă,
Ministerul Muncii și Protecției Sociale
	

	2.11
	Digitalizarea procesului de recunoaștere a diplomelor și a certificării competențelor 
	Module de e-recunoaștere funcționale; Termen de procesare redus
	2028
	Ministerul Educației și Cercetării,
Centrul Tehnologiilor Informaţionale şi Comunicaţionale în Educaţie 
	

	B. Antreprenori

	2.12
	Dezvoltarea și consolidarea abilităților antreprenoriale în rândul cetățenilor reveniți și ale diasporei prin intermediul Programului de Educație Antreprenorială gestionat de ODA 
	Nr. sesiuni de instruire organizate;
Nr. persoane instruite
	Decembrie 2028
	Organizația pentru Dezvoltarea Antreprenoriatului,
Cancelaria de Stat (Biroul relații cu diaspora)
	

	2.13
	Facilitarea transferurilor financiare din diaspora către Republica Moldova prin identificarea și promovarea soluțiilor de reducere a costurilor transferurilor din statele din afara spațiului SEPA 
	Măsuri de reducere a comisioanelor, implementate 
	2028
	Ministerul Dezvoltării Economice și Digitalizării,
Banca Națională a Moldovei,
Ministerul Afacerilor Externe
	Sectorul bancar

	2.14
	Introducerea unui regim de facilități fiscale și vamale pentru echipamentele și utilajele profesionale aduse la revenire
	Regim de facilități fiscale și vamale pentru echipamente și utilaje profesionale, instituit; Modificări operate în contextul Legii nr.319/2025
	2028
	Ministerul Finanțelor,
Serviciul Vamal
	

	2.15
	Implementarea Instrumentului de susținere financiară nerambursabilă destinat dezvoltării IMM-urilor „CREȘTEM IMM”
	Nr. de proiecte investiționale aprobate;
Valoarea totală a proiectelor investiționale pe obiectivul de susținere a migranților
	2028
	Organizația pentru Dezvoltarea Antreprenoriatului;
Ministerul Dezvoltării Economice și Digitalizării
	

	2.16
	Implementarea programului de mentorat pentru accelerarea afacerilor lansate de reveniți și acces la piețe externe
	Nr. de parteneriate de mentorat formate; 
Nr. de afaceri care au început exportul; 
Nr. de rețele comerciale accesate prin intermediul diasporei
	2028
	Ministerul Dezvoltării Economice și Digitalizării,
Organizația pentru Dezvoltarea Antreprenoriatului
	

	          C. Persoane revenite în condiții de vulnerabilitate (lipsa experienței de muncă oficial recunoscute, lipsa calificărilor, revenire forțată etc)

	2.17
	Cartografierea și sistematizarea serviciilor și rețelelor de suport juridic, psihologic și social de peste hotare, disponibile pentru cetățenii din diaspora aflați în dificultate
	Harta serviciilor și rețelelor de suport, elaborată
	2028
	Cancelaria de Stat (Biroul relații cu diaspora),
Ministerul Afacerilor Externe
	Diaspora

	2.18
	Digitalizarea și eficientizarea mecanismului accelerat de validare și certificare a competențelor profesionale dobândite în străinătate (non-formale și informale)
	Metodologie de certificare aprobată; 
Nr. de centre de evaluare acreditate; 
Nr. de certificate de competență eliberate reveniților
	2028
	Ministerul Educației și Cercetării
Agenția Națională pentru Ocuparea Forței de Muncă
	Camera de Comerț și Industrie


	2.19
	Elaborarea unui studiu de fezabilitate privind facilitarea adaptării și reconversiei persoanelor care revin cu calificare non-formală
	Studiu de fezabilitate, elaborat;
Set de măsuri propuse
	2028
	Ministerul Muncii și Protecției Sociale,
Agenția Națională pentru Ocuparea Forței de Muncă,
Ministerul Educației și Cercetării
	

	2.20
	Dezvoltarea și pilotarea unui mecanism de sprijin de tip voucher pentru persoanele revenite, destinat facilitării accesului la servicii de formare și dezvoltare profesională, orientare în carieră și integrare socio-comunitară 
	Sistem de vouchere, creat
Nr. de beneficiari înregistrați
	2027
	Ministerul Muncii și Protecției Sociale,
Ministerul Educației și Cercetării,
Ministerul Culturii,
Agenția Națională pentru Ocuparea Forței de Muncă,
Ministerul Finanțelor
	

	2.21
	Elaborarea unui studiu de fezabilitate privind completarea Nomenclatorului calificărilor și recunoașterea competențelor dobândite prin învățare nonformală, informală și experiență profesională peste hotare, cu luarea în considerare a particularităților profesiilor reglementate 
	Studiu de fezabilitate, elaborat;
Set de măsuri, propuse
	2028
	Ministerul Educației și Cercetării,
Ministerul Muncii și Protecției Sociale,
Agenția Națională pentru Ocuparea Forței de Muncă,
Ministerul Sănătății 
	

	2.22
	Elaborarea și instituirea unei proceduri de intervenție și plasament temporar pentru cetățenii reveniți din diaspora aflați în situație de lipsă a locuinței sau de vulnerabilitate socială
	Procedură de intervenție aprobată
	2028
	Ministerul Muncii și Protecției Sociale
	Organizația Internațională pentru Migrație,
Programul Națiunilor Unite pentru Dezvoltare,
Autorități Publice Locale

	2.23
	Dezvoltarea și implementarea unui Program național de suport și consiliere psihologică pentru persoanele revenite 
	Program de consiliere conceptualizat și lansat;
Nr. de persoane care au beneficiat de asistență psihologică; 
Protocol de referire funcțional;
Rețea de psihologi, constituită
	2028
	Ministerul Sănătății 
	ONG-uri de specialitate

	2.24
	Consolidarea capacităților profesionale ale asistenților sociali privind managementul de caz și acordarea suportului cetățenilor reveniți din diaspora aflați în situații de vulnerabilitate
	Nr. de asistenți sociali instruiți;
Nr. de sesiuni de instruire organizate;
Nr. de instituții implicate în procesul de instruire
	2028
	Ministerul Muncii și Protecției Sociale
	

	           D. Familii cu copii (educație și servicii locale)

	2.25
	Elaborarea și implementarea unui program național de formare continuă pentru funcționarii din sistemul de învățământ, implicați în procesul de revenire și reintegrare				
	Nr. de beneficiari ai programului de instruire;
Curriculum, elaborat;
Instrucțiuni de instruire, elaborate
	2028
	Ministerul Educației și Cercetării,
Cancelaria de Stat (Biroul relații cu diaspora)
	

	2.26
	Implementarea unui mecanism de sprijin „de la egal la egal” pentru integrarea copiilor și tinerilor reveniți din diaspora, prin facilitatori școlari de integrare și activități de informare, orientare și mentorat, cu implicarea elevilor și tinerilor voluntari
	Mecanism elaborat și implementat;
Nr. de școli cu facilitatori instruiți;
Nr. de copii susținuți prin activități extra-școlare de integrare
	2028
	Ministerul Educației și Cercetării

	


	2.27
	Instituirea „Claselor de Adaptare” și a programelor remediale de vară pentru copiii reveniți, axate pe limba de instruire, istorie, literatură și alte disciplini relevante
	Curriculum remedial aprobat; 
Nr. de copii incluși în programe de adaptare
	2028
	Ministerul Educației și Cercetării
	

	2.28
	Revizuirea procedurii de înscriere a copiilor reveniți din diaspora în instituțiile de învățământ preșcolar și primar, prin eliminarea criteriului de reședință 
	Modificări ale cadrului legislativ, adoptate; 
Timp redus de soluționare a cererilor
	2028
	Ministerul Educației și Cercetării
	Direcțiile Generale de Învățământ Tineret și Sport

	2.29
	Extinderea la nivel național a înscrierii copiilor în învățământul preșcolar
	Sistemul e-gradinita dezvoltat și implementat 
	2028
	Ministerul Educației și Cercetării
	

	2.30
	Lansarea programului „Bun venit acasă” - sesiuni comunitare de orientare și networking pentru familiile revenite la nivel local
	Nr. de localități care organizează anual evenimente de integrare; 
Ghid de bune practici pentru APL privind primirea cetățenilor
	2028
	Cancelaria de Stat, (Biroul relații cu diaspora)


	Programul Națiunilor Unite pentru Dezvoltare,
Alianța Asociațiilor de Băștinași,
Autorități Publice Locale

	          E.    Persoane 65+ (pensie, sănătate, asistență)

	2.31
	Consolidarea serviciilor de suport pentru persoanele vârstnice revenite din diaspora prin elaborarea unui Ghid național „Revenirea la pensie”
	Ghid național „Revenirea la pensie”, elaborat și publicat
	2028
	Ministerul Muncii și Protecției Sociale
Agenția Națională pentru Ocuparea Forței de Muncă,
 Casa Națională de Asigurări Sociale,
Cancelaria de Stat, (Biroul relații cu diaspora)
	

	2.32
	Dezvoltarea și pilotarea Programului „Seniorii Activi în Comunitate” – implicarea seniorilor reveniți în activități de voluntariat și mentorat pentru tineri
	Program dezvoltat și pilotat;
Nr. de seniori înrolați în activități comunitare
	2028
	Ministerul Muncii și Protecției Sociale,
Ministerul Educației și Cercetării,
Cancelaria de Stat, (Biroul relații cu diaspora)
	Alianța Asociațiilor de Băștinași,
Autorități publice locale

	2.33
	Dezvoltarea „Cluburilor Seniorilor Reveniți”
	Nr. de activități sociale, întâlniri în comunitate, întâlniri tematice, organizate;
Nr. de beneficiari
	2028
	Ministerul Muncii și Protecției Sociale
Cancelaria de Stat, (Biroul relații cu diaspora)
	Alianța Asociațiilor de Băștinași,
Autorități publice locale

	2.34
	Instituirea pachetelor de integrare digitală după revenire - consolidarea capacităților digitale ale seniorilor reveniți, prin dezvoltarea cursurilor adaptate revenirii
	Cursuri de instruire digitală la revenire, elaborate
	2028
	Ministerul Muncii și Protecției Sociale,
Agenția pentru Guvernare Electronică,
Cancelaria de Stat, (Biroul relații cu diaspora)
	Alianța Asociațiilor de Băștinași,
Autorități publice locale

	2.35
	Dezvoltarea și pilotarea unui Program de micro-granturi, consultanță și mentorat în afaceri și investiții pentru seniorii reveniți - consultanță privind investițiile mici, meșteșuguri, servicii locale, agricultură ecologică, ș.a.
	Program elaborat și pilotat;
Nr. de seniori reveniți beneficiari;
Nr. de afaceri inițiate sau extinse cu suportul Programului;
Ponderea beneficiarilor care mențin activitatea în timp
	2028
	Ministerul Dezvoltării Economice și Digitalizării,
Ministerul Muncii și Protecției Sociale,
Cancelaria de Stat, (Biroul relații cu diaspora)
	Alianța Asociațiilor de Băștinași,
Autorități publice locale,
Parteneri de dezvoltare

	2.36
	Promovarea conceptului „Comunitate prietenoasă revenirii la pensie” - APL-uri care organizează activități pentru seniorii reveniți, au puncte de informare și oferă acces facil la servicii
	Nr. de comunități care dezvoltă servicii sau inițiative dedicate seniorilor reveniți;
Nr. de parteneriate dintre APL, asociațiile de băștinași și diaspora pentru susținerea seniorilor reveniți;
Gradul de satisfacție al persoanelor revenite privind serviciile oferite de comunitățile certificate
	2028
	Ministerul Muncii și Protecției Sociale,
Cancelaria de Stat, (Biroul relații cu diaspora)
	Alianța Asociațiilor de Băștinași,
Autorități publice locale,
Organizații ale societății civile,
Parteneri de dezvoltare

	3. Dezvoltarea unui sistem integrat de informare și conectare a diasporei la servicii și oportunități de revenire și reintegrare

	3.1
	Elaborarea și actualizarea unei hărți digitale a serviciilor disponibile pentru diasporă și cetățenii reveniți la nivel local, ușor accesibilă și interactivă
	Hartă digitală, elaborată și funcțională
	2028
	Cancelaria de Stat (Biroul relații cu diaspora)
	Programul Națiunilor Unite pentru Dezvoltare,
Autorități Publice Locale

	3.2
	Dezvoltarea și implementarea unor campanii de comunicare și evenimente publice pentru combaterea stigmatizării și promovarea poveștilor la revenire
	Nr. de campanii desfășurate; 
Nr. de materiale media (video/prose) de impact; 
Schimbarea percepției publice (măsurată prin sondaje)
	2027
	Cancelaria de Stat (Biroul Relații cu Diaspora)
	

	3.3
	Dezvoltarea și implementarea unei campanii de informare desfășurată în diasporă și în țară privind promovarea Serviciului Guvernamental de Asistență la Revenire și a Ghidului de suport la revenire în Republica Moldova
	Concept de campanie, elaborat;
Nr. activități de informare desfășurate în diaspora și în țară pe 4 direcții: informarea înainte de revenire, reintegrarea socială și accesul la servicii, angajarea și recunoașterea competențelor, antreprenoriatul și investițiile;
Nr. de beneficiari ai activităților de informare
	2028
	Cancelaria de Stat (Biroul Relații cu Diaspora)
	

	3.4
	Extinderea nivelului de informare privind oportunitățile de angajare și serviciile de ocupare pentru diaspora, prin integrarea portalurilor cariere.gov.md, angajat.md  și anofm.md  pe paginile web ale misiunilor diplomatice
	Portalurile cariere.gov.md, angajat.md  și anofm.md integrate pe paginile web ale misiunilor diplomatice și consulare ale RM peste hotare
	2028
	Ministerul Afacerilor Externe,
Serviciul Tehnologia Informației și Securitate Cibernetică,
Agenția de Guvernare Electronică

	

	3.5
	Actualizarea Ghidului de Suport la Revenire, edițiile III, IV și V
	Publicarea ghidului
	2028
	Cancelaria de Stat (Biroul relații cu diaspora)
	Agenția Elvețiană de Dezvoltare și Cooperare 

	3.6
	Dezvoltarea și implementarea unor soluții digitale inteligente de informare și asistență pentru cetățenii reveniți, integrate pe pagina web a BRD și pe canalele Viber și WhatsApp ale Serviciului Guvernamental de Asistență la Revenire
	Soluții digitale inteligente, active
	2028 
 
 
	Cancelaria de Stat (Biroul relații cu diaspora),
Agenția de Guvernare Electronică
	 

	3.7
	Dezvoltarea unui compartiment separat dedicat diasporei pe pagina web https://www.asp.gov.md 
	Compartiment pe pagina web, integrat și funcțional
	2028
	Agenția Servicii Publice,
Serviciul Tehnologia Informației și Securitate Cibernetică
	

	3.8
	Dezvoltarea și consolidarea parteneriatelor cu companiile aeriene care operează curse către Republica Moldova în vederea promovării oportunităților de revenire, reintegrare și acces la servicii destinate cetățenilor din diaspora
	Numărul campaniilor de informare realizate;
Nr. de beneficiari ai campaniilor de informare
	2028
	Cancelaria de Stat (Biroul relații cu diaspora)
	

	3.9
	Dezvoltarea unui compartiment separat dedicat diasporei pe pagina web - https://mec.gov.md/  
	Compartiment pe pagina web, integrat și funcțional
	2028
	Ministerul Educației și Cercetării,
Serviciul Tehnologia Informației și Securitate Cibernetică
	





2. Prezenta dispoziție intră în vigoare la data publicării în Monitorul Oficial al Republicii Moldova.





Prim-ministru                                                                                   Vasile TOFAN

